Ntemas
Ntemas (pranc. Ntem) arba Kampas (isp. Río Campo) – upė Vidurio Afrikoje. Prasideda Gabone, Volijo-Ntemo provincijoje. Teka į vakarus daugiausia per tropines džiungles, Gabono, Pusiaujo Gvinėjos ir Kamerūno teritorijomis. Įteka į Atlanto vandenyną (Biafros įlanką) ties Kampu (Kamerūnas), sudaro estuariją. Didžiausi intakai: Guoras, Bolas, Njė (kairieji), Bivouma, Ndža, Mvila, Mgoras, Komas (dešinieji). Kamerūne patvenkta Memveelės užtvanka.